section_heading: Trenerska karijera
paragraph_text: Prvo veće natjecanje s Argentinom bio je Kup konfederacija 2005. u Njemačkoj. Ondje su Gaučosi sudjelovali kao izuzetak. Naime, Brazil se kvalificirao na turnir osvajanjem Svjetskog prvenstva 2002. a jer su Carioce osvojile i Copu Américu 2004., kao predstavnik Južne Amerike je pozvan finalist tog natjecanja, a to je bila Argentina. Na tom natjecanju Argentina je u skupini A pobijedila pobijedila Tunis (s 2:1) i Australiju (s 4:2) dok je protiv domaćina Njemačke odigrala neriješeno, odnosno 2:2. U polufinalu je poražen Meksiko boljim izvođenjem jedanaesteraca (6:5) dok je u samome finalu igranom na frankfurtskom Waldstadionu, Argentina poražena od rivala Brazila s visokih 4:1.